CELEX: 62021CN0509
Language: sk
Date: 2021-08-18 00:00:00
Title: Vec C-509/21 P: Odvolanie podané 18. augusta 2021: Interessengemeinschaft der Grenzhändler (IGG) proti rozsudku Všeobecného súdu (štvrtá rozšírená komora) z 9. júna 2021 vo veci T-47/19, Dansk Erhverv/Komisia

3.1.2022   
            
            
               SK
            
            
               Úradný vestník Európskej únie
            
            
               C 2/15
            
         
      Odvolanie podané 18. augusta 2021: Interessengemeinschaft der Grenzhändler (IGG) proti rozsudku Všeobecného súdu (štvrtá rozšírená komora) z 9. júna 2021 vo veci T-47/19, Dansk Erhverv/Komisia
      (Vec C-509/21 P)
      (2022/C 2/19)
      Jazyk konania: angličtina
      
         Účastníci konania
      
      
         Odvolateľka: Interessengemeinschaft der Grenzhändler (IGG) (v zastúpení: M. Bauer, F. von Hammerstein, Rechtsanwälte)
      
         Ďalší účastníci konania: Dansk Erhverv, Európska komisia, Dánsko Naturfredningsforening, Spolková republika Nemecko
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil napadnutý rozsudok v plnom rozsahu,
               
            
                  —
               
               
                  zamietol žalobu,
               
            
                  —
               
               
                  uložil žalobkyni povinnosť nahradiť trovy konania.
               
            
         Odvolacie dôvody a hlavné tvrdenia
      
      V napadnutom rozsudku došlo k viacerým nesprávnym právnym posúdeniam. Obsahuje nesprávny výklad rôznych právnych pojmov z oblasti právnych konceptov štátnej pomoci, vrátane pojmu „vážne ťažkosti“ týkajúceho sa potreby začať konanie vo veci formálneho zisťovania, pojmu „dostatočne priama súvislosť“ medzi výhodou a štátnym rozpočtom na preukázanie splnenia kritéria „štátnych prostriedkov“ a pojmu „oddelitelnosť“ týkajúceho sa rôznych častí toho istého rozsudku. V napadnutom rozsudku sa nezohľadnilo niekoľko uvádzaných tvrdení, a takisto v ňom došlo ku skresleniu či nesprávnemu výkladu rozhodnutia Komisie C(2018) 6315 final zo 4. októbra 2018 o štátnej pomoci SA.44865 (2016/FC) – Nemecko – Údajná pomoc v prospech nemeckých pohraničných obchodov s nápojmi – a takisto rôznych podaní odvolateľky, pričom mu chýba aj odôvodnenie.
      Odvolateľka uvádza na podporu svojho odvolania tieto odvolacie dôvody:
      
                  1.
               
               
                  Všeobecný súd sa dopustil nesprávneho právneho posúdenia a nesprávne uplatnil článok 107 ods. 1 ZFEÚ, keď pri posudzovaní kritéria „štátnych prostriedkov“ nesprávne vyložil potrebu „dostatočne priamej súvislosti“ medzi výhodou a štátnym rozpočtom.
               
            
                  2.
               
               
                  Všeobecný súd sa dopustil nesprávneho právneho posúdenia a nesprávne uplatnil článok 107 ods. 1 ZFEÚ, keď použil nesprávny štandard na posudzovanie kritéria „štátnych prostriedkov“ zo strany Komisie v prípade ťažkostí s výkladom uplatniteľných noriem, za ktorých porušenie by mohla byť uložená pokuta.
                  
                              —
                           
                           
                              Časť 1: Všeobecný súd sa dopustil nesprávneho právneho posúdenia v bodoch 159 až 164, keď odmietol uplatnenie kritéria „rozumných a vážnych dôvodov“ zavedeného Komisiou.
                           
                        
                              —
                           
                           
                              Časť 2: Všeobecný súd sa dopustil nesprávneho právneho posúdenia v bodoch 140 až 158, keď okrem kritéria „rozumných a vážnych dôvodov“ zavedeného Komisiou požadoval dodatočné kritérium („potreba postupného objasňovania noriem“).
                           
                        
            
                  3.
               
               
                  Všeobecný súd sa dopustil nesprávneho právneho posúdenia v bodoch 166 až 203, keď uplatnil štandard na posúdenie Komisie týkajúci sa kritéria štátnych prostriedkov nad rámec kritéria „rozumných dôvodov“.
               
            
                  4.
               
               
                  Všeobecný súd sa dopustil nesprávneho právneho posúdenia v bodoch 166 až 203 pri všetkých šiestich dodatočných úvahách, na ktorých základe konštatoval, Komisia čelila „vážnym ťažkostiam“.
                  
                              —
                           
                           
                              Časť 1: Všeobecný súd sa dopustil nesprávneho právneho posúdenia v bode 166, pokiaľ ide o súvislosť medzi neuložením pokút a nevybratím zálohy.
                           
                        
                              —
                           
                           
                              Časť 2: Všeobecný súd sa dopustil nesprávneho právneho posúdenia v bodoch 169 až 175, pokiaľ ide nedostatok právneho základu v nemeckom práve.
                           
                        
                              —
                           
                           
                              Časť 3: Všeobecný súd sa dopustil nesprávneho právneho posúdenia v bodoch 175 až 177, pokiaľ ide o rozchádzajúce sa právne názory v Nemecku.
                           
                        
                              —
                           
                           
                              Časť 4: Všeobecný súd sa dopustil nesprávneho právneho posúdenia v bodoch 178 až 182, pokiaľ ide o uplatnenie odchýlky v Nemecku.
                           
                        
                              —
                           
                           
                              Časť 5: Všeobecný súd sa dopustil nesprávneho právneho posúdenia v bodoch 183 až 190, pokiaľ ide o dôvody na strane príslušných orgánov.
                           
                        
                              —
                           
                           
                              Časť 6: Všeobecný súd sa dopustil nesprávneho právneho posúdenia v bodoch 191 až 195, pokiaľ ide o potrebu preskúmať príslušný právny rámec.
                           
                        
                              —
                           
                           
                              Časť 7: Všeobecný súd sa dopustil nesprávneho právneho posúdenia v bodoch 196 až 202, pokiaľ ide o právny výklad uplatňovaný príslušnými nemeckými orgánmi založený na „závere na analógii“.
                           
                        
            
                  5.
               
               
                  Všeobecný súd sa dopustil nesprávneho právneho posúdenia, keď zamietol dodatočné tvrdenia odvolateľky na podporu konštatovania, že Komisia nečelila „vážnym ťažkostiam“.
                  
                              —
                           
                           
                              Časť 1: Všeobecný súd sa dopustil nesprávneho právneho posúdenia v bodoch 222 až 229, keď zamietol tvrdenie odvolateľky týkajúce sa toho, že vnútroštátne právo nevyžaduje, aby orgány ukladali pokuty.
                           
                        
                              —
                           
                           
                              Časť 2: Všeobecný súd sa dopustil nesprávneho právneho posúdenia v bodoch 231 až 234, keď nezohľadnil tvrdenie odvolateľky týkajúce sa rozsudku Súdneho dvora vo veci Radlberger a porušenia článku 34 ZFEÚ.
                           
                        
            
                  6.
               
               
                  Všeobecný súd sa dopustil nesprávneho právneho posúdenia v bode 238, keď zrušil rozhodnutie Komisie v plnom rozsahu, vrátane časti týkajúcej sa DPH.